ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS TARYBOS 2016 M. BIRŽELIO 30 D. SPRENDIMO NR. T-278 „DĖL NUOMOS MOKESČIO UŽ VALSTYBINĘ ŽEMĘ TARIFŲ NUSTATYMO“ PAKEITIMO

2018 m. birželio 7 d. Nr. T-222

Šiauliai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, įgyvendindama Šiaulių miesto savivaldybės tarybos 2016 m. balandžio 28 d. sprendimą T-210 „Dėl nenaudojamų žemės sklypų Šiaulių mieste nustatymo tvarkos aprašo patvirtinimo“ ir atsižvelgdama į Šiaulių miesto savivaldybės administracijos Strateginės plėtros ir ekonomikos departamento Strateginio planavimo ir finansų skyriaus 2018-04-20 raštą Nr. (9.27)SF-201 „Dėl Savivaldybės tarybos sprendimo papunkčio pakeitimo“ ir 2018-05-10 raštą Nr. (9.27)SF-261 „Dėl nuomos mokesčio tarifo už nenaudojamus žemės sklypus patikslinimo“, Šiaulių miesto savivaldybės taryba nusprendžia:

Pakeisti Šiaulių miesto savivaldybės tarybos 2016 m. birželio 30 d. sprendimą Nr. T-278 „Dėl nuomos mokesčio už valstybinę žemę tarifų nustatymo“:

1. Pakeisti 1.2 papunktį ir jį išdėstyti taip:

„1.2. 0,81 procento žemės vertės, apskaičiuotos pagal einamųjų metų sausio 1 dieną taikytus žemės verčių žemėlapius, – valstybinės žemės sklypams, kai valstybinės žemės nuomos sutartys sudarytos po 2009 m. sausio 1 d., ir asmenims, kuriems valstybinės žemės nuomotojas Lietuvos Respublikos Vyriausybės nustatyta tvarka perskaičiuoja iki 2008 m. gruodžio 31 d. sudarytų valstybinės žemės nuomos sutarčių pagrindu išnuomotų žemės sklypų vertę;“.

2. Pakeisti 1.6 papunktį ir jį išdėstyti taip:

„1.6. 4,0 procentus žemės vertės – valstybinės žemės sklypams, įtrauktiems į Šiaulių miesto savivaldybės administracijos direktoriaus įsakymu patvirtintą Nenaudojamų iš valstybės nuomojamų žemės sklypų sąrašą. Tarifas taikomas nuo kito mėnesio po Šiaulių miesto savivaldybės administracijos direktoriaus įsakymo priėmimo.“

Savivaldybės meras	Artūras Visockas